Dzīvnieku brīvība
“Dzīvnieku brīvība” ir 2012. gadā Latvijā reģistrēta neatkarīga bezpeļņas nevalstiskā organizācija (NVO), kuras mērķis ir dzīvnieku, vides un indivīda tiesību aizsardzība. “Dzīvnieku brīvība” ir biedrs Latvijas Pilsoniskajā aliansē. Pastāvēšanas laikā organizācija veikusi pētījumus dzīvnieku fermās un lobija, sabiedrības informēšanas un iesaistes aktivitātes. “Dzīvnieku brīvība” pazīstama ar kampaņām, kas panāca aizliegumus Latvijā izmantot savvaļas dzīvniekus cirkā un audzēt dzīvniekus kažokādu ieguvei, kā arī ar ikgadējo akciju “Neapēd zemeslodi” un citām iniciatīvām.